## Četrtaustekļu jūrasvēdzele

## *Enchelyopus cimbrius*

Kārta: mencveidīgās *Gadiformes*

Dzimta: mencu *Gadidae*

Ārējais izskats

Jūrasvēdzelei ir slaids ķermenis ar mazām zvīņām. Mugura var būt gan zilgani, gan brūngani pelēcīga. Jūrasvēdzelei ir 4 gari taustekļi: viens uz apakšžokļa, viens augšlūpas centrā un divi katrā pusē pie ārējās nāss malas. Baltijas jūrā maksimālais izmērs var būt līdz 36 centimetriem.

Izplatība

Sastopama Ziemeļatlantijā līdz Islandei. Baltijas jūrā – līdz Somu jūras līcim un Botnijas līcim.

Barība

Ēd bentiskus jūras vēžveidīgos un tārpus.

Attīstība

Parasti nārsto no marta līdz augustam. Gan ikri, gan kāpuri ir pelaģiski.

Zveja

Zvejnieku un makšķernieku lomos šīs sugas nozīme ir nebūtiska.

Interesanti fakti

Atšķirībā no citām zivīm no pirmās muguras spuras labi attīstīts ir pirmais stars, kas padara šo zivi viegli atšķiramu no citām.