**Parastā ēdamgliemene**

*Mytilus trossulus*

Klase: gliemeņu *Bivalvia*

Dzimta: ēdamgliemeņu *Mytilidae*

Ārējais izskats

Čaula garena, trīsstūrveida, tumši brūngana ar melni zilu tonējumu, sienas plānas. Čaulas garums Latvijā ap 40 mm, sāļākos ūdeņos citās jūrās – līdz pat 90 milimetriem. Vāka iekšpusē plāns perlamutra slānis.

Izplatība

Apdzīvo Klusā okeāna ziemeļdaļu, lokāli – Atlantijas okeānu (ASV piekrasti un Baltijas jūras ziemeļaustrumu daļu). Latvijā gliemežvāki bieži redzami izskaloti gan Baltijas jūras krastā, gan Rīgas jūras līcī.

Ekoloģija

Apdzīvo seklūdeņus, sastopama grupās, piestiprinājusies pie substrāta. Viens no ekosistēmu pakalpojumiem, ko sniedz šī gliemeņu suga, ir ūdens filtrācija.

Interesanti fakti

Suga veido hibrīdus ar ziemeļu ēdamgliemeni, kas sastopama Baltijas jūras dienvidrietumu daļā (Polijas un Vācijas teritorijā). Ēdamgliemenes daudzviet lieto pārtikā, daudzās zemēs arī audzē.