**Plūkšņzivs**

*Liparis liparis*

Kārta: skorpēnveidīgo *Scorpaeniformes*

Dzimta: jūrasplūkšņu *Liparidae*

Ārējais izskats

Plūkšņzivs ķermenis izskatās nedaudz caurspīdīgs, garums var sasniegt 27 cm, bet Latvijas ūdeņos vairākumā gadījumu tās izaug līdz 15 cm garumam.

Izplatība

Plūkšņzivs izplatīta Arktikas–Atlantijas okeānu jūrās. Biežāk uzturas vietās ar cietu grunti, kur var nostiprināties ar diskveida spurām, taču ir sastopama arī piekrastē uz smilšaina vai dūņaina substrāta.

Barība

Ēd *vēžveidīgos*, īpaši *mizīdas*, un tārpus. Var baroties arī ar zivju ikriem.

Attīstība

Plūkšņzivs nārsto piekrastē ziemā no novembra līdz februārim. Ikri tiek nostiprināti pie aļģēm vai cita grunts substrāta. To attīstība ilgst 6–8 nedēļas.

Zveja

Nelielā izmēra un salīdzinoši retās sastopamības dēļ sugai nav nozīmes ne komerciālajā zvejā, ne makšķerēšanā.

Interesanti fakti

Vēdera spuras ir diskveidā saaugušas kopā, atvieglojot nostiprināšanos pie grunts.