**Jūras dzeloņgalve**

*Taurulus bubalis*

Kārta: skorpēnveidīgo *Scorpaeniformes*

Dzimta: platgalvju *Cottidae*

Ārējais izskats

Jūras dzeloņgalve parasti sasniedz 10–15 cm garumu. Atšķirībā no buļļzivīm tai ir liels dzelonis galvas sānos. Nārstojošiem tēviņiem vēders kļūst oranžsarkans ar zilganbaltiem plankumiem.

Izplatība

Jūras dzeloņgalve ir sastopama Ziemeļeiropas un Rietumeiropas piekrastē, plaši izplatīta Kategatā un Baltijas jūras dienvidu daļā. Dzīvo seklā piekrastē starp akmeņiem.

Barība

Ēd vēžveidīgos, tārpus un nelielas zivis.

Attīstība

Nārsto no februāra līdz aprīlim.

Zveja

Jūras dzeloņgalvei nav rūpnieciskas nozīmes, tā netiek makšķerēta vai zvejota.

Interesanti fakti

Zivs neilgu laiku spēj elpot gaisu ārpus ūdens. Spēj ļoti labi maskēties, pielāgojot ķermeņa krāsojumu apkārtējai videi.