**Tūbīte**

*Ammodytes tobianus*

Kārta: čūskzivjveidīgo *Trachiniformes*

Dzimta: tūbīšu *Ammodytidae*

Ārējais izskats

Tūbīte visbiežāk ir dzeltenīgi brūnā krāsā, ar baltu vēderu. Baltijas jūrā var sasniegt 20 cm garumu. Ārēji līdzīga nigliņam. Dabā šīs zivis var atšķirt, atverot muti, tūbītei tā veido piltuvi.

Izplatība

Sastopama Atlantijas ziemeļaustrumu piekrastēs un jūrās. Baltijas jūrā mīt visos piekrastes ūdeņos.

Barība

Tūbītes mazuļi pārtiek no *zooplanktona*. Arī pieaugušām tūbītēm pamatbarība ir *zooplanktons*, dažkārt ēd arī nelielus vēžveidīgos.

Attīstība

Baltijas jūrā nārsts notiek jūnijā un augustā. Ikri ovāli, tiek nērsti nelielām pikām uz smiltīm. Kāpuri *pelaģiski*.

Zveja

Tūbītēm nav rūpnieciskas nozīmes zvejā. Līdzīgi kā nigliņus, makšķernieki un zvejnieki tūbītes izmanto par ēsmas zivi.

Interesanti fakti

Tūbītes ir nozīmīgas zivis piekrastes ekosistēmā, tās uzturā izmanto gan piekrastes plēsīgās zivis, gan arī ūdensputni un roņi. Diennakts gaišo daļu tūbītes lielākoties pavada, ierakušās smiltīs.