**Reņģe**

*Clupea harengus*

Kārta: siļķveidīgo *Clupeiformes*

Dzimta: siļķu *Clupeidae*

Ārējais izskats

Rīgas jūras līcī reņģes parasti nepārsniedz 18 cm garumu, tomēr citur var izaugt 30 cm garumā.

Izplatība

Reņģe ir plaši izplatīta Ziemeļatlantijas reģionā. Tās ir spējīgas pielāgoties ļoti dažādiem jūras apstākļiem un dzīvot teritorijās ar samazinātu ūdens sāļumu.

Barība

Reņģes pārsvarā barojas ar sīkiem *vēžveidīgiem* organismiem – *zooplanktonu*, taču lielākās zivis var baroties arī ar zivju mazuļiem. Veic diennakts vertikālās migrācijas, sekojot barības organismiem.

Attīstība

Galvenie nārsta mēneši ir maijs un jūnijs. Reņģe nārsto piekrastes rajonos un sēkļos atklātā jūrā, visbiežāk ikrus nēršot vietās, kur uz grunts ir zemūdens aļģu audzes.

Zveja

Reņģes ir ļoti nozīmīgas zivis Baltijas jūras komerciālajā zvejā.

Interesanti fakti

Ārpus Baltijas jūras dzīvojošo reņģi latviski parasti sauc par siļķi.