**Sīga**

*Coregonus* sp.

Kārta: lašveidīgo *Salmoniformes*

Dzimta: lašu *Salmonidae*

Ārējais izskats

Sīga ir lašveidīgo kārtas zivs ar raksturīgu taukspuru starp muguras un astes spuru. Var sasniegt 12 kg lielu svaru.

Izplatība

Sīga ir sastopama ūdeņos apkārt Ziemeļpolam. Eiropā izplatīta gan saldūdens, gan jūras ūdeņos.

Barība

Mazuļi sākumā barojas ar *zooplanktonu*. Pieaugušas zivis barojas ar *bezmugurkaulniekiem*, zivju ikriem un nelielām zivīm, pārsvarā jūrasgrunduļiem.

Attīstība

Nārsto oktobrī–decembrī, bet nārsta migrāciju veic jau jūnijā–oktobrī. Gan upēs, gan jūrā izvēlas nārstot rajonos ar akmeņainu vai grants substrātu.

Zveja

Sīgām ir augsta komerciālā un gastronomiskā vērtība.

Interesanti fakti

Mūsdienu literatūrā pastāv uzskats, ka Eiropā un tās piekrastē var būt sastopamas nevis viena, bet pat vairāk nekā 59 dažādas sīgu sugas.