**Četrragu buļļzivs**

*Myoxocephalus quadricornis*

Kārta: skorpēnveidīgo *Scorpaeniformes*

Dzimta: platgalvju *Cottidae*

Ārējais izskats

Četrragu buļļzivs ir jūrās un saldūdeņos tuvu gultnei dzīvojoša zivs. Viena no galvenajām sugas pazīmēm ir četri “ragi” – bumbuļveida kaula veidojumi galvas virspusē. Āda kaila, segta ar rindās izvietotām nelielām kaula plātnītēm. Mātītes var sasniegt 35 cm, tēviņi – 23 cm garumu un 0,95 kg svaru.

Izplatība

Četrragu buļļzivs ir sastopama Ziemeļu puslodē.

Barība

Galvenokārt ēd sīkus vēžveidīgos, reizēm ikrus un nelielas zivis.

Attīstība

Nārsto uz grunts no novembra līdz februārim. Tēviņi veido nārsta ligzdu un apsargā ikrus līdz to izšķilšanās brīdim pat trīs mēnešus.

Zveja

Četrragu buļļzivis ir lietojamas uzturā, taču to nozīme komerciālajā zvejā ir neliela. Parasti tiek nozvejota kā *piezveja*.

Interesanti fakti

Iespējams, ka šī bijusi viena no pirmajām jūras zivju sugām, kas pirms aptuveni 10 tūkstošiem gadu pēc ledus laikmeta beigām ienāca Baltijas jūras baseinā.